Subrahmanyam Jaishankar

Si Dr. Subrahmanyam Jaishankar (namundag 9 Enero 1955) sarong Indyanong diplomata asin politiko nagserbi bilang Minister of External Affairs nin Gobyerno nin Indya poon pa kan 30 Mayo 2019, asin nagin ikaduwang diplomata na manombrahan bilang External Affairs minister, sunod ki Natwar Singh.https://www.outlookindia.com/website/story/india-news-s-jaishankar-becomes-first-career-diplomat-to-be-appointed-external-affairs-minister/331293  Siya myembro kan Partido Bharatiya Janata asin Myembro nin Parlamento nin Rajya Sabha poon kan 5 Hulyo 2019. Dati siya nagsirbe man bilang Foreign Secretary poon Enero 2015 to January 2018.

Nagbali siya sa Indian Foreign Service (IFS) kan 1977 asin durante kan saiyang karera diplomatiko na nag'ayaw nin 38 taon, siya nagsirbe sa iba-ibang katongdan sa Indya asin abroad komo High Commissioner sa Singapore (2007–09) asin bilang Embahador sa Republika Tseko (2001–04), Tsina (2009–2013) asin sa Estados Unidos (2014–2015). Si Jaishankar nagkaigwang dakulang papel sa pagpanday kan Indo-US civilian nuclear agreement.
Kan magretiro, si Jaishankar nagbali sa Tata Sons bilang Presidente, Global Corporate Affairs. Kan 2019, siya nagawadan kan Padma Shri, an ikaapat na pinakahalangkaw na onra kan Indya. Kan 30 Mayo 2019, siya nanumpa' komo ministro nin gabinete sa ikaduwang ministriya Modi. Siya ginibong Minister of External Affairs kan 31 Mayo 2019. Siya an enot na dating Foreign Secretary na namayo sa Ministriyang Panluwas bilang Gabinete na Ministro.

Toltolan

Kategorya:Mga Ministrong Panluwas nin Indya
Kategorya:Mga Embahador nin Indya sa Estados Unidos
Kategorya:Mga Embahador nin Indya sa Republika Tseko
Kategorya:Mga Embahador nin Indya sa Tsina
Kategorya:Mga High Commissioner nin Indya sa Singapore 
Kategorya:Mga Myembro kan Rajya Sabha sa Partido Bharatiya Janata